KURZUS: Makroökonómia

MODUL: Makroökonómia

11. lecke. Az IS-LM-függvények és az összkereslet

| Tananyag: makro11.pdf

| kérdések, feladatok
1. Döntse el az alábbi állításokról, hogy igazak-e, vagy hamisak.
Az IS-függvény azon kamatlábak és kibocsátás számpárokat jelöli, ahol a nemzeti szintű megtakarítás és a beruházás megegyezik, tehát az árupiac egyensúlyban van. |
A keynesi kereszt a kibocsátást mérő abszcissza és az összkiadást mérő ordináta által meghatározott koordináta-rendszerben a 45o-os egyenest metsző összkeresleti függvényt jelenti (két- és háromszektoros modellben). |
Rövid távon a gazdaságban a készletváltozásokból (készletberuházásokból) nem lehet semmi lényegre következtetni. |
Ha a készletberuházások nagyok, akkor visszafogják a termelést. |
Ha a készletberuházások nagyok, akkor érdemes még többet termelni. |
A tényleges kiadás csak úgy realizálódhat, ha azt megtermelték, tehát ez egyben az összkínálat is. |
Egyensúlyi kibocsátás mellett az összkínálat eltér az összkereslettől. |
Az IS-függvény meredeksége pozitív. |
A valóságban a kibocsátás és az árszínvonal párhuzamosan határozódik meg. |
Az összkeresleti függvény hiperbolikus. |
2. Egy háromszektoros gazdaságban az autonóm fogyasztás 160 egység, a fogyasztási határhajlandóság 0,7. A kormány 1000 egység fix adót vet ki, és 200 egységet transzferjövedelmet juttat a háztartásoknak. A költségvetésből finanszírozott vásárlás 700 egység. Az autonóm beruházás 1000 egység. A kamatláb egy százalékos változására a beruházásokat 20 egységgel változtatja meg. A pénzkeresleti függvény: L = Y - 200i. A nominális pénzkínálat 3000 egység. Az árszínvonal: P = 1.
Határozza meg az egyensúlyi kibocsátást! Y =
Adja meg az egyensúlyi kamatlábat, ha P = 1. i =
Írja fel az összkeresleti függvényt! (A P független változó legyen és ismeretlen.) YD =
Adja meg az IS függvényt (Kis i legyen a függőváltozó!)! IS → i =
Adja meg az LM függvényt! (P = 1, i legyen a függő változó.) LM → i =
Mekkora az összkereslet, ha a P = 2? Y =
3. Egy háromszektoros gazdaságban az autonóm fogyasztás 160 egység, továbbá a fogyasztási határhajlandóság 0,75%. A forgalomban lévő jegybanki pénztömeg (monetáris bázis) 48, a kötelező tartalékráta 20%. A kormányzati kiadások összege 780 egység, a lakossági transzferek összege 60 egység. Az adó: 300 egység fixadó, továbbá a jövedelem 20%-a is adó. Érvényesek a következő keresleti függvények: I = 440 - 10i, L = 0,3Y - 30i. Az árszínvonal: P = 1.
Számítsa ki az egyensúlyi jövedelmet! Y =
Számítsa ki a költségvetési egyenleget! SÁ =
Írja fel az összkeresleti függvényt (P ismeretlen, P legyen a független változó.). YD =
Mekkora lesz a kibocsátás, ha az árszínvonal 25%-kal nő (Ekkor a kiindulás: P = 1). Y =
Az új kibocsátási szinten mekkora lesz a fogyasztás? Egy tizedesig számoljon! C(2528) =
Az új kibocsátási szinten mekkora lesz az egyensúlyi kamatláb? Két tizedesig számoljon! i =